Document ID: /roh_data/filtered/fineweb-2-filterrobots_roh.jsonl.gz/31421

«Vent Negru» è in vent da la Val Onsernone che maina bell’aura. E quai è er in duo che fa musica che sa basa sin la tradiziun da las chanzuns e tocs instrumentals dal sid da las Alps.
Esther Rietschin è ina musicista e teatrista oriunda da Basilea ch'è sa platgada en il Tessin. Là ha ella fatg amicizia cun Mauro Garbani ed els dus han furmà avant 26 onns «Vent Negru». Mauro Garbani vegn da la Val Onsernone ed enconuscha fitg bain la tradiziun da chant e musica da la regiun ed er la vita da muntogna. Da mastergn era el scrinari, ha però decidì da sa deditgar plainamain a la musica. En il repertori da «Vent Negru» èn surtut sauts dal sid da las Alps, balladas e chanzuns che quintan da l’amur, festas, da la vita quotidiana e da l’emigraziun. lur instruments èn organetto, ghitarra, saxofon, accordeon, flautas, okarina e percussiun.
La EBU - l’Uniun dals radios e da las televisiuns publicas da l’Europa
La EBU cun sedia a Genevra unescha 72 instituziuns da radio e televisiun da 56 pajais. Tranter auter organisescha ella mintg’onn il «Eurovision Song Contest», procura però er per in barat d’emissiuns e tgira la standardisaziun dal svilup tecnic.
Il festival da folk da la è in eveniment da tradiziun cun musicistas e musicants che vegnan da tut l’Europa e che cultiveschan ils pli differents stils da musica populara e da folk. Quest festival è vegni organisà gia per la 38avla giada, e quest onn è el ina part dal festival da musica da Cesky Krumlow en Tschechia. Da la partida èn stadas 21 furmaziuns da la Scandinavia, dal Balcan, dal Balticum, da la Spagna ed er da la Svizra.
RR La populara 19:00